يحيى جبران لاعب الوداد البيضاء نايض النحل عليه، بعدما بزق على الحكم الداكي رداد ف الماتش ديال الوداد ونهضة بركان البارح الأحد بملعب مركب محمد الخامس في الدار البيضاء برسم مؤجل الدورة الخامسة من منافسات البطولة. بسباب سخونية الراس، جبران مهدد باش يتوقع على الأقل 4 ديال الماتشات عن مباريات فريقه الوداد في البطولة. اللجنة المركزية للتأذيب غادي تجتمع غدا الثلاثاء باش تنظر في سلوكه الصبياني، ولي بعيد على الروح الرياضية، وتلقى على إثر ذلك الورقة الحمرا اللجنة التأديبية غادي تبني قرار التوقيف على تقرير الحكم رداد وكذلك بالعودة إلى فيديو الماتش باش تأكد من هاد السلوك، لي ما كايليقش بلاعب دولي. جبران التحق بالمنتخب الوطني اليوم بعدما وجه ليه الدعوة المدرب وحيد خاليلوزيتش وما شي بعيد يلعب الماتشات ديال موريتانيا وبوروندي. 
سخونية الراس.. جبران بزق على لاربيط وعقوبة قاصحة كتسناه